Legal Document

Category: 347

Text:
4. ΑΝΑΓΚ. ΝΟΜΟΣ υπ’ αριθ.1488 της 14/17 Αυγ. 1950 Περί ενισχύσεως των δια προσωπικής των κατοίκων εργασίας εκτελουμένων κοινοτικών έργων. Εκυρώθη δια του Νόμ.1722 της 3/9 Απρ.1951 περί κυρώσεως του υπ’ αριθ.1488/1950 Α.Νόμου. Άρθρ.1.-Προς τον σκοπόν της συμπληρώσεως και εξασφαλίσεως των υπό των κοινοτήτων δια προσωπικής εργασίας των κατοίκων εκτελουμένων τοπικών έργων οδοποιΐας, υδρεύσεως, εξυγιαντικών, εγγειοβελτιωτικών κλπ. δύναται να περέχηται υπό του Δημοσίου χρηματική ενίσχυσις προς εκτέλεσιν των απαραιτήτων μικρών τεχνικών έργων και άλλων ειδικών εργασιών, μη δυναμένων να εκτελεσθώσι δια προσωπικής εργασίας. Άρθρ.2.-Η παρεχομένη ενίσχυσις δεν δύναται να υπερβή ποσοστόν 50% δια τα έργα υδρεύσεως και 30% δια τα λοιπά έργα, του ποσοστού λογιζομένου επί της συνολικής δαπάνης των έργων συμπεριλαμβανομένης και της αξίας της προσωπικής εργασίας. Άρθρ.3.-1.Προς αντιμετώπισιν της ανωτέρω δαπάνης εγγράφεται ανάλογος πίστωσις εις τον προϋπολογισμόν του Υπουργείου των Εσωτερικών. 2.Η πίστωσις αύτη κατανέμεται εις τους νομούς του Κράτους δι’ αποφάσεως του Υπουργού των Εσωτερικών μετά γνώμην του παρά τω αυτώ Υπουργείω Συμβουλίου Δημοτικών και Κοινοτικών Έργων επί τη βάσει του αριθμού των κοινοτήτων εκάστου νομού και κατά λόγον των εις τεχνικά έργα αναγκών αυτών κλπ. (Αντί για τη σελ.259(α) Σελ.259(β) Τεύχος 1429 Σελ. 73 ΄Εργα και προμήθειες Δήμων και Κοινοτήτων 3.Ε.α.1-4 3.Ο Νομάρχης διαθέτει την οικείαν πίστωσιν προς εκπλήρωσιν των εν τω άρθρ.1 σκοπών μετά γνώμην επιτροπής συγκειμένης εκ του ιδίου ως Προέδρου, του Διευθυντού της Νομαρχίας, του Προϊσταμένου της Τεχνικής Υπηρεσίας Δήμων και Κοινοτήτων, του Νομομηχανικού, του Διευθυντού Γεωργίας και του Διευθυντού του Υγειονομικού Κέντρου. Άρθρ.4.-Τα της εκτελέσεως των έργων, παραλαβής και αποδόσεως λογαριασμού ως και πάσα λεπτομέρεια εφαρμογής του παρόντος θέλουσι ρυθμισθή δια Β.Δ/των εκδιδομένων τη προτάσει του Υπουργού των Εσωτερικών. Ο παρών νόμος υποβληθήσεται εις την κύρωσιν της Βουλής άμα τη ενάρξει των εργασιών της προσεχούς συνόδου αυτής. Σελ.260(β) Τεύχος 1429 Σελ. 74 3.Ε.α.4 ΄Εργα και προμήθειες Δήμων και Κοινοτήτων